България :: ГЕРБ се разграничи от Антон Тодоров, той се извини на журналист :: Monitor.bg
19:22 06 Октомври 2017 742 Видяно 0 Споделяния Коментари
ГЕРБ се разграничи със своя позиция от депутата Антон Тодоров, който отправи в ефира на Нова тв остри думи към водещия Виктор Николаев, поставяйки под въпрос компетентността му и намесвайки неговата бивша колежка. Причината за изблика на Тодоров бяха намеци от страна на Николаев, че депутатът спекулира с информация. „ГЕРБ винаги е защитавала свободата на медиите. Смятаме, че свободната журналистика има правото да пита и да задава въпроси. За нас няма лоши и неудобни въпроси, а неточни отговори. Всички изказани тези на Антон Тодоров са негово лично мнение“, обявиха от партията. „Изконно правило за мен е, че четвъртата власт е абсолютно независима над останалите. Несвободата на медиите и журналистите в България е нещо, което се свързва с режим, срещу който аз цял живот съм се борил“, посочи пък Тодоров в своя позиция. Той се извини на водещия и обясни, че думите му са били разбрани погрешно. „В рамките на по-малко от десет дни съм обект на безпрецедентна атака за оплюване и дискредитация от среди, които никога няма да ми простят разкритията, направени за олигархията, задкулисието, командирите им и техните бизнес и медийни обръчи. Ченгетата от ДС и РУМНО – също“, написа още Тодоров.
18:59 06 Октомври 2017
19:27 06 Октомври 2017